এ উপলক্ষে মাদ্রাসা মিলনায়তনে মাদ্রাসার ভারপ্রাপ্ত অধ্যক্ষ মাহাবুবুল আলম ছিদ্দিকীর সভাপতিত্বে এক মতবিনিময় সভা অনুষ্ঠিত হয়। সভায় জনাব সুজন বলেন, মেধাবী আদর্শবান ছাত্র ও আগামী দিনের যোগ্য নাগরিক হিসেবে গড়ার সুতিকাগার হিসেবে এ শিক্ষা প্রতিষ্ঠান সুদীর্ঘকাল ধরে গৌরবের সাথে দায়িত্ব পালন করে আসছে। দেশের সরকারী বিভিন্ন দফতর থেকে শুরু করে বিভিন্ন শিক্ষা প্রতিষ্ঠানে এ মাদ্রাসার ছাত্ররা সুনামের সাথে কাজ করে যাচ্ছেন। এটা সম্ভব হয়েছে প্রতিষ্ঠানের আদর্শবান, নিবেদিতপ্রান, সম্মানিত শিক্ষকমন্ডলীর আন্তরিক প্রচেষ্টার কারণে। জনাব সুজন আরো বলেন, মাদ্রাসা শিক্ষা জঙ্গী বানানোর প্রতিষ্ঠান নয়, মানবিক মূল্যবোধে উজ্জীবিত দেশের মূলধারা শিক্ষার সাথে সম্পর্কিত করাই বর্তমান সরকারের মূল লক্ষ্য। আমাদের মাদ্রাসা সমূহকে কোনভাবেই জঙ্গীবাদের আখড়া হতে দেয়া হবে না। এগুলো সৎ যোগ্য আদর্শবান নাগরিক হিসেবে পাঠশালা হিসেবে পরিচালিত হবে। তিনি বলেন, মাদ্রাসা শিক্ষার আধুনিকায়নে বর্তমান সরকার কর্তৃক গৃহীত পরিকল্পনাকে সামনে রেখে শিক্ষা প্রতিষ্ঠান সমূহের উন্নতি ও সমৃদ্ধির লক্ষ্যে সংস্কার ও উন্নয়ন কার্যক্রম ইতিমধ্যে বাস্তবায়িত হতে চলেছে। এ লক্ষ্যে তথ্য প্রযুক্তি জ্ঞান সম্পন্ন নাগরিক গড়ে তুলতে অত্র মাদ্রাসায় স্থাপিত হয়েছে শেখ রাসেল কম্পিউটার ডিজিটাল ল্যাব।